
GRAVITANCE

Kulcsszavak: tervezőgrafika, építőjáték, társasjáték,
A projektem célja egy építőjáték megtervezése és kivitelezése. Melkovics Tamás
szobrászművész munkáit választottam inspirációnak a tervezés során. A játék elemei 
a művész szobrainak formavilágát tükrözik. Ugyanakkor a játék egy sorozattá is
továbbfejleszthető lenne, amiben az alapkoncepció ugyanaz, de más művész adná az
inspirációt, így a játék formavilága változna. Sokat gondolkoztunk a témavezetőmmel, 
hogy milyen anyagból készítsük el az elemeket, kezdetben levegőre száradó gyurmából
kísérleteztem, a jelenlegi játék elemek pedig 3D nyomtatással készültek el. A játék
többféleképpen is játszható. Egyik módja, hogy a játékalap színes pöttyeit és a játékelemek
talpának színét követve építsünk fel egy tornyot. Itt minden színre csak azonos szín kerülhet
és a játékhoz tartozó kártyáknak nincs szerepe. A másik játékmódhoz a színes pöttyöket
hagyjuk figyelmen kívül és a kártyákat hívjuk segítségül. A játékhoz 30 darab kártya tartozik
összesen. Itt minden körben húzunk egy kártyát és annak utasításait követjük. A játék doboza
egy négyzetes fadoboz, amelynek teteje teljesen levehető és lehelyezve az lesz a játékalap, 
így egy stabil építő felületet nyújt akkor is, ha nem tudunk asztalnál játszani.



